kardosdrur/scandi-wiki huggingface dataset:
Anchorman 2: Fortsat flimmer på skærmen

Anchorman: The Legend Continues er en amerikansk komedie fra 2013. Filmen er skrevet og instrueret af Adam McKay, medskrevet af Will Ferrell, produceert af Judd Apatow, og har Ferrell i hovedrollen som Ron Burgundy. Christina Applegate, Paul Rudd, Steve Carell, David Koechner, Kristen Wiig og Harrison Ford er at finde i andre roller.

Om filmen 
Filmen er en opfølger til komedien Anchorman: The Legend of Ron Burgundy fra 2004. Den havde dansk premiere 30. januar 2014.

Handling 
Nyhedsoplæseren Ron Burgundy har nu giftet sig med Veronica Corningstone og har en søn ved navn Walter, og lever et lykkelig liv i New York City i begyndelsen af 1980'erne. Pludselig forandrer alt sig da Veronica bliver forfremmet til ledende oplæser, mens Ron bliver fyret og må arbejde på SeaWorld tilbage i San Diego for at overleve. Men han ser sin mulighed for at at komme tilbage i rampelyset da han møder Freddie Shapp, producent i Global News Network, verdens første 24-timers nyhedskanal. Ron bliver hentet ind, og han samler på sin tur det gamle drømmehold med Champ, Brick og Brian sammen og med det sætter han kursen mod New York igen. Ron får der en briliant ny idé, hvilket revolutionerer nyhedsverdenen og som gør at han kommer tilbage på toppen igen. Men spørgsmålet er hvor længe bliver han i berømthedens paradis?

Rolleliste 
 Will Ferrell som Ron Burgundy
 Steve Carell som Brick Tamland
 Paul Rudd som Brian Fantana
 David Koechner som Champ Kind
 Christina Applegate som Veronica Corningstone
 Dylan Baker som Freddie Shapp
 Meagan Good som Linda Jackson
 Judah Nelson som Walter Burgundy
 James Marsden som Jack Lime
 Greg Kinnear som Gary
 Josh Lawson som Kench Allenby
 Kristen Wiig som Chani Lastnamé
 Fred Willard som Ed Harken
 Chris Parnell som Garth
 Harrison Ford som Mack Tannen
 Wilbur Fitzgerald aom Dr. Brangley
 Vince Vaughn som Wes Mantooth
 Kirsten Dunst som El Trousias Maiden of the Clouds
 John C. Reilly som The Ghost of Stonewall Jackson
 Sacha Baron Cohen som BBC News Anchor
 Marion Cotillard som Canadian Anchor
 Will Smith som ESPN Reporter
 Jim Carrey som CBC News Anchor
 Liam Neeson som History Channel Host
 Tina Fey som Entertainment Tonight Reporter
 Amy Poehler som Entertainment Tonight Reporter
 Kanye West som MTV Host

Andet 
 Jennifer Lawrence fikk tilbud om en rolle, men måtte afslå grundet andre projekter. Meryl Streep blev også ryget for sy være med i en cameorolle i filmen.

Eksterne henvisninger 
 

Amerikanske film fra 2013
Komediefilm fra USA
Dylan Baker

Dylan Baker (født 7. oktober 1959 i Syracuse, New York), er en amerikansk skuespiller, der er kendt for sine birolle karakter i Independent-film såvel som store budgets-film, samt sit faste arbejde på teater og i TV.

Han er gift med skuespillerinden Becky Ann Baker siden 1990 og de har sammen datteren Willa.

Filmografi 
 Røvtur på 1. klasse (1987)
 Lang vej hjem (1990)
 En duft af kærlighed (1992)
 Radioland Murders (1994)
 Afsløring (1994)
 Happiness (1998)
 Simply Irresistible (1999)
 The Cell (2000)
 Thirteen Days (2000)
 The Tailor of Panama (2001)
 Edderkoppens spind (2001)
 Vejen til Perdition (2002)
 Spider-Man 2 (2004)
 Kinsey (2004)
 The Matador (2005)
 Hide and Seek (2005)
 Let's Go to Prison (2006)
 Spider-Man 3 (2007)
 2 Days in New York (2012)
 Anchorman 2: Fortsat flimmer på skærmen (2013)
 Selma (2014)

Eksterne henvisninger 

 

Skuespillere fra New York
Canadian Broadcasting Corporation

Canadian Broadcasting Corporation (CBC), er et canadisk statligt selskab som står for nyhedsudsendelse af national radio og TV i Canada. Selskabet hedder la Société Radio-Canada (Radio-Canada eller SRC) på fransk. De kendes også under samlenavnet CBC/Radio-Canada.

CBC er det ældste nyhedsselskab i Canada, og blev først etableret i sin nuværende form den 2. november 1936. Radiotjenester de leverer er blandt andet CBC Radio One, CBC Radio 2, CBC Radio 3, Première Chaîne, Espace musique og den internasjonale radiotjenesten Radio Canada International. Af TV-kanaler har de CBC Television, Télévision de Radio-Canada, CBC Newsworld, le Réseau de l'information, ARTV (deleierskap), Documentary og Bold. CBC yter også tjenester i kanadiske Arktis under navnene CBC North og Radio Nord Québec.

Referencer

Eksterne henvisninger 
Websted

Medievirksomheder fra Canada
Statsejede virksomheder
Radiostationer
 
Etableret i 1936
Happy Together (sang)

"Happy Together" er en sang fra 1967 af det britiske rockband The Turtles, fra deres album af samme navn. Sangen blev udgivet i februar 1967 og slog The Beatles' "Penny Lane" af pinden som #1 i tre uger på Billboard Hot 100. Det blev gruppens eneste hit, der nåede førstepladsen på hitlisten. "Happy Together" nåede #12 på UK Singles Chart i april 1967. Sangen blev skrevet af Garry Bonner og Alan Gordon, der var tidligere medlemmer af bandet The Magicians. Sangen var blevet afvist adskillige gange inden The Turtles fik den tilbudt, og demoen var slidt i stykker.

"Happy Together" er blevet indspillet i coverversioner af adskillige kunstnere heriblandt Weezer, Petula Clark, Captain and Tennille, Jason Donovan, The Nylons, Simple Plan, Caterina Valente, The Dollyrots, Blue Meanies, Donny Osmond, T.G. Sheppard (som fik sin version på country Top 10 i tidligt i 1979), Tahiti 80, Filter, MStar, Buck Wild, Gerard Way, Flobots og Tally Hall.

Referencer 

Sange fra 1967
Popsange
Frederik af Nassau-Weilburg

Frederik af Nassau-Weilburg (født 26. april 1640 i Metz, død 8. september 1675) var fyrstelig greve af Nassau-Weilburg fra 1655, og han regerede fra 1663 til 1675. Han var søn af regerede greve Ernst Casimir af Nassau-Weilburg (1607–1655) og Anna Maria af Sayn-Wittgenstein-Hachenburg (1610–1656).

Familie 
I  1663 overtog Frederik regeringen i Nassau-Weilburg. Samme år giftede han sig med Christiane Elisabeth af Sayn-Wittgenstein-Homburg (1646–1678). De fik tre børn. Den ældste søn Johan Ernst af Nassau-Weilburg (1664–1719) efterfulgte sin far som regerende greve.

Grever af Nassau
Walramiske linje af Huset Nassau
Omkomne ved rideulykker
Schwaz

Schwaz er en by i det vestlige Østrig. Byen er hovedby i distriktet af samme navn og ligger i delstaten Tyrol.

Venskabsbyer 
Schwaz er venskabsby med:
  Bourg-de-Péage
  Mindelheim
  Tramin
  Trento
  Verbania
  Satu Mare
  Sant Feliu de Guíxols
  East Grinstead

Se også 
 Hans Maler zu Schwaz, portrætmaler

Eksterne henvisninger 

Distriktshovedstæder i Østrig
Kommuner i Tyrol (delstat)
Postmuseum (Liechtenstein)

Postmuseum des Fürstentums Liechtenstein (Fyrstedømmet Liechtensteins postmuseum) er et museum i Liechtensteins hovedstad Vaduz for fyrstendømmets posthistorie.

Museet blev grundlagt i 1930 for at indsamle frimærker og andre vigtige dokumenter vedrørende landets filateli og posthistorie og gøre dem tilgængelige for offentligheden. Museet åbnede i 1936 og har siden haft til huse forskellige steder. Siden 2002 befinder det sig i bygningen Engländerbau, den første bygning i landet der blev opført med stålskelet. Siden 2006 er museet en del af Liechtensteinisches Landesmuseum.

Det primære fokus i museets udstilling ligger på de frimærker som Fyrstedømmet Liechtenstein har udgivet siden 1912. Museet viser også de vigtigste udkast, prøvetryk og andre betydende dokumenter fra posthistorien foruden andre historiske posteffekter. Udover den faste udstilling er der løbende skiftende udstillinger.

En usædvanlig aktivitet har siden maj 2011 fundet sted i Vaduz' gågadeområde Städtle, hvor 25 udvalgte frimærker i overstørrelse er blevet placeret som fliser.

Eksterne henvisninger 

 Officiel hjemmeside

Noter 

Vaduz
Museer
Museer etableret i 1930
The Boathouse

The Boathouse er det tiende studiealbum fra det keltiske band Gaelic Storm. Det blev udgivet 20. august 2013. Navnet på albummet refererer til et bådhus i Annapolis, Maryland, hvor sangene blev indspillet. The Boathouse opnåede to uger som #1 på Billboard World Albumchart.

Spor 
Alt arrangement er af Gaelic Storm, bortset fra "Watery Grave" som er skrevet af Steven Twigger.

Referencer

Album fra 2013
Gaelic Storm-album
Brønde

Brønde er den næstmindste by på Orø i Isefjorden med blot 210 indbyggere. I byen ligger Orø Hallen, der er en sportshal, og spisestederne Orø forsamlingshus og Havnegrillen, samt Dagli' Brugsen, og Orø Havn, hvor der færgefart til Holbæk ca. hver time, og hvor Turisthuset også ligger.

 

Byer i Holbæk Kommune
Orø
Gamløse

Gamløse er den mindste by på Orø i Isefjorden med . Fra byen sejler en færge til Hornsherred i Frederikssund Kommune.

Eksterne henvisninger 

Byer i Holbæk Kommune
Orø
Næsby (Orø)

Næsby er den næststørste by på Orø i Isefjorden med omkring 220 fastboende indbyggere. Byen indeholder det gamle færgeleje samt spisesteder.

 

Byer i Holbæk Kommune
Orø
Kirchheimbolanden

Kirchheimbolanden er administrationsby i Donnersbergkreis i Rheinland-Pfalz, Tyskland. Den 31. december 2013 havde byen 7.726 indbyggere.

Kendte personer 
 Georg von Neumayer

Byer i Rheinland-Pfalz
Forsvarsmuseet

Forsvarsmuseet, forkortet FMU, er et forsvarshistorisk museum, der ligger i bygning 62 på Akershus slot i Oslo, Norge. Tidligere hed FMU Hærmuseet (endnu tidligere Artillerimuseet), derfor består FMU af stort set materiel fra hæren. FMU fungerer som hovedmuseum for Forsvarets museer. Museet har gratis indgang.

Historie 
Museet blev oprettet i 1946 da to tidligere militærmuseer gik sammen, Artillerimuseet (oprettet i 1860) og Intendanturmuseet (oprettet i 1928), under navnet Hærmuseet. Til at begynde med var museet kun åbent for militærpersonale, men blev åbnet for publikum i 1978 af Kong Olav V under navnet Forsvarsmuseet. Forsvarsmuseet ligger inderst på Festningsplassen, i et af de gamle militærarsenaler (lagerplads) fra 1860'erne.

Udstilling 

Hovedformålet med museet er at vise norsk militærhistorie fra vikingetiden til i dag, og museet består af seks afdelinger:

 De ældste tider, militærhistorien fra vikingetiden til 1814
 1814-1905, militærhistorien fra 1814 til 1905
 1905-1940, militærhistorien fra 1905-1940
 1940, militærhistorien fra 1940 til 1945 med fokus på landkrigen
 Søslag, militærhistorien fra 1940 til 1945 med fokus på søslag
 Efter krigen, militærhistorien fra 1945 til i dag

I tillæg kommer der i perioder specialutstillinger. I tillæg til at fremme norsk militærhistorie (specielt til skoleklasser), er museets opgave at være hovedmuseum for de andre undermuseerne i Forsvaret, der er spredt ud over hele Norge. Følgende museer ligger under Forsvarsmuseet

Hjemmefrontmuseet (Oslo)
Oscarsborg fæstningsmuseum (Drøbak)
Kongsvinger fæstningsmuseum (Kongsvinger)
Rustkammeret (Trondheim)
Luftforsvarsmuseet (Bodø)
Bergenhus fæstningsmuseum (Bergen)
Marinemuseet (Horten)
Forsvarets flysamling (Gardermoen)

Skoletjenesten 

Formålet til Forsvarsmuseets skoletjeneste er at skabe interesse og kundskaber om historie generelt og særligt norsk forsvarshistorie, med hovedfokus på skoleklasser.

Værnepligtige 
Tidligere var det ormalt fem menige og en korporal som udførte opgaver som vagthold, administrativt, snedkerarbejde og andet museumsarbejde.
De værnepligtige var underlagt Akershus Kommandantskap og "lånt" ud til Forsvarsmuseet. Nå har museet 1-2 lærlinge indenfor kontor og administration som hjælper til med administrativt og museumsarbejde.

Eksterne henvisninger

Referencer 

Museer i Oslo
Museer etableret i 1946
Tiggerranunkel

Tiggerranunkel (Ranunculus sceleratus), ofte skrevet tigger-ranunkel, er en enårig plante i ranunkel-familien. Arten vokser på fugtig, næringsrig bund i den nordlige halvkugles tempererede områder. Det er en glinsende, glat plante med forholdsvis små bleggule blomster. Frugtstanden er aflangt ægformet. Planten er vidt forgrenet med tykke, hule stængler. Dens saft har længe været kendt for at kunne fremkalde sår og blærer på huden. Den har derfor været brugt af tiggere, for at komme til at se syge ud og derved vække medfølelse.

Forekomst i Danmark 
I Danmark er tiggerranunkel almindelig på dyndet bund ved bredden af vandhuller, i grøfter eller på rådnende tang langs stranden. Den blomstrer her mellem juni og august.

Kilder og eksterne henvisninger 

 M. Skytte Christiansen og Henning Anthon: Danmarks Vilde Planter, Branner og Korchs Forlag 1958.
 Arne og Anna-Lena Anderberg: Den virtuella floran, Naturhistoriska riksmuseet 

Ranunkel
Voitsberg

Voitsberg er en by i det sydøstlige Østrig. Byen er hovedby i distriktet af samme navn og ligger ca. 30 kilometer vest for Graz, der ligeledes er beliggende i delstaten Steiermark.

Eksterne henvisninger 

Distriktshovedstæder i Østrig
Ernst Casimir af Nassau-Weilburg

Ernst Casimir af Nassau-Weilburg (15. november 1607 i Saarbrücken–april 1655) var grundlægger af den yngre linje Nassau-Weilburg.

Forældre 
Han var den næstyngste overlevende søn af greve Ludvig 2. af Nassau-Weilburg (1565–1627) og Anna Maria af Hessen-Kassel (1567–1626) (en datter af landgreve Vilhelm 4. af Hessen-Kassel (1532–1592)).

Deling af landet 
Efter Ludvig 2.s død i 1627 delte hans sønner landet imellem sig. Ernst Casimir fik bl.a. Weilburg i det nuværende Hessen. Da den yngste bror Otto døde i 1632, fik Ernst Casimir også  Kirchheimbolanden i det nuværende Rheinland-Pfalz.

Familie 
Ernst Casimir var gift med Anna Maria af Sayn-Wittgenstein-Hachenburg (1610–1656). De fik seks børn. Den overlevende søn Frederik af Nassau-Weilburg (1640–1675) efterfulgte sin far som regerende greve.

Grever af Nassau
Walramiske linje af Huset Nassau
Emma Hørup

Emma Augusta Hørup, født Holmsted (3. august 1836 i København - 22. september 1923 i København) var dansk viceskoleinspektør, journalist ved Politiken og medlem af Dansk Kvindesamfund.

Familie og opvækst 
Datter af Amalie Drachmann (1802-78) og gymnastiklærer Jonas Ferdinand Holmsted (1810-66). Moderens Drachmann familie kom til at spille en stor rolle i Emmas liv. Emma giftede sig med fætteren Viggo Hørup og deres fælles kusine Henriette Steen blev senere hans elskerinde. Desuden var Emma kusine til pædagog og kvindesagsforkæmper Erna Juel-Hansen, hendes lillebror, digteren Holger Drachmann og deres halvbror, klassisk filolog Anders Bjørn Drachmann. Faderen var officer og gymnastiklærer og lagde vægt på at både hans sønner og døtre fik en uddannelse og mulighed for at forsørge sig.

Lærerinde 
Emma gik på N. Zahles kursus for privatlærerinder og arbejdet i flere år som huslærer rundt om i Danmark. I 1859 blev det muligt for kvinder at tage lærerindeeksamen. Der var endnu ingen seminarier for kvinder, og derfor modtog hun privatundervisning hos Nicolai Femmer, Annestine Beyer og Gotfred Bohr (senere Femmers Kvindeseminarium). Hun var blandt de fire første kvinder, der i efteråret 1860 gik til eksamen, og hun bestod den som den bedste.
Fra 1861 til 1864 var hun ansat på Sølvgades Skole.
Derefter blev hun viceskoleinspektør for pigeskoleafdelingen på De forenede Kirkeskoler i Nørregade. Hun sagde sin stilling op i 1893, efter 29 år, for at tage sig af sin psykisk svage søn, Svend.

Politik 
Emma var engagerede i tidens spørgsmål om pigers og kvinders uddannelse og skrev derom i Politiken og Morgenbladet. Hun var medlem af Dansk Kvindesamfund i 1880’erne, men holdt sig stort set væk fra rampelyset. Hun havde en stor omgangskreds, stor kulturelle viden og politiske engagement som hun brugte til at fremme Viggos politiske karriere.

Ægteskab 
Emma giftede sig 18. juli 1868 med sin 5 år yngre fætter, senere politiker og redaktør Viggo Hørup. De havde været forlovet siden 1862 og da de blev gift flyttede Viggo ind hos Emma på kvisten i Nørregade. Han bidrog til den sparsomme husholdning og de havde hver sin økonomi.
Sammen fik de børnene Svend (1870-1895) og Ellen (1871-1953). 

Sønnen Svend var en stille dreng som havde svært ved skolen, men blev student ved moderens hjælp. I 1888 fik han et psykisk sammenbrud og blev indlagt på Kommunehospitalets 6. afdeling. Han døde som 25 årig. 

Ellen Hørup fulgte i forældrenes politiske fodspor og er også kendt som den første danske kvindelige roer og racercyklist.

Fra 1872 indgik Viggo i et forhold til parrets fælles kusine Henriette Steen som fortsatte til hendes død i 1894. Viggo og Emma forblev dog i ægteskabet af hensyn til deres to børn og hans politiske karriere.

Referencer

Eksterne henvisninger 
 Emma Hørup  i Dansk kvindebibliografisk leksikon
 

Journalister fra Danmark
Personer i Kraks Blå Bog (afdøde)
Antidote

"Antidote" er en sang skrevet og udgivet af det danske elektro-rock-band Dúné. Singlen udkom 17. november 2014, og er en del af bandets samarbejde med modefirmaet Minimum. Singlen udkom på pladeselskaberne A:larm Music og Universal Music og markerer dermed bandets første udgivelse, der ikke udkom på Iceberg Records/New Gang of Robot's Rec.

Historie 
Under Dúnés store udendørsturné i sommeren 2014, blev det i juli afsløret at bandet og det danske modefirma Minimum havde indgået et samarbejde om en ny tøjkollektion i bandets navn. Tøjet blev første gang vist frem den 8.-10. juli ved Bread & Butter i Berlin, hvor Dúné samtidig spillede en stor udendørskoncert.

Dúné udgav den 17. november 2014 "Antidote" i mens bandet var på efterårsturné i Tyskland, Luxemborg og Østrig, hvor de spillede fire udsolgte koncerter som hovednavn i Køln, Wien, Berlin og Hamborg, samt en række arenakoncerter med den tyske rockgruppe Jennifer Rostock. Ved disse koncerter spillede Dúné for første gang nummeret foran et publikum, og den 27. november fik også det danske publikum mulighed for at høre nummeret live, da bandet og Minimum afholdte releasefest for musikken og tøjkollektionen. Forsanger Matt Kolstrup udtalte i den forbindelse at det var nødvendigt at bands til stadighed søgte at udvikle deres brands, da man ikke som i 1990'erne kunne regne med at tjene mange penge på sine musikudgivelser.

Sangen udkom udelukkende digitalt i en version på 3.42 minutter.

Kortfilm 
En kortfilm med "Antidote" som afslutningsnummer blev udgivet samme dag som singlen, og er en blandet kampagnefilm for Minimum tøjkollektionen, samt den tjener som en minimusikvideo for selve nummeret.

Optagelserne fandt sted på Nørrebro i København på en af de sidste dage i juli 2014. Instruktør og manuskriptforfatter Jeppe Kolstrup havde fundet nogle pakistanske festlokaler som location, hvor flere af de fast tilknyttede personer også fungerede som statister i videoen.

Musik- og kampagnevideoen havde i første version en længde på tre minutter.

Produktion 
Bandet indspillede i sommeren 2014 nummeret i "The Dog House" i København. Trommerne blev indspillet selvstændigt i Durango Recording i Stockholm af trommeslager Andreas Dahlbäck. Producer Thomas Stengaard fik i samarbejde med Stefan N. Sundström skruet den sidste lyd sammen inden udgivelsen i november 2014.

Personel

Musikere 
 Matt Kolstrup: sang
 Ole Bjórn: Synthesizers, samples, programmering, beat, koklokke, guitar & backing vokal
 Piotrek Wasilewski: bas og backing vokal
 Thomas Stengaard: keyboard, programming, samples, beat, guitar og backing vokal
 Andreas Dahlbäck: trommer

Produktion 
 Producer: Thomas Stengaard
 Co-producer: Stefan N. Sundström
 Co-engineered: Ole Bjórn
 Mixer: Mads Nilsson, White Room, København
 Mastering: Holger Lagerfeldt
 Komponist: Dúné, Thomas Stengaard, Engelina Andrina Larsen
 Tekst/forfatter: Dúné, Thomas Stengaard, Engelina Andrina Larsen

Referencer

Eksterne henvisninger 
 Dúnés officielle hjemmeside  
 

Dúné-sange
Singler fra 2014
Øse (Varde Kommune)

Øse er en lille by i Vestjylland med 104 indbyggere (2012). Byen ligger i Øse Sogn og høre til Varde Kommune. I byen findes desuden Øse Kirke og Øse Efterskole.

Fra Øse er der 3 km til Nordenskov og 11 km til Varde.

Lokaliteter i Varde Kommune
Pyxis (vase)

Pyxis (pl. pyxides) eller pyx er en Antik græsk vasetype. Den vanligste form er en rund boks med aftageligt låg. Formen går tilbage til protogeometrisk tid i Athen, men er inspireret af ældre former. Man havde først to former, fladbundet og rundbundet. Den runde form forsvandt i det 9. århundrede f.Kr., mens den flade overlevede. Fra det 6. århundrede havde attiske pyxides ofte konkave vægge. 

Pyxides blev oftest brugt af kvinder til at opbevare kosmetik, og en stor andel af de fundne viser bryllupsscener, enten mytologisk eller generisk.

Græske vasetyper
Psykter

Psykter er en antik græsk vasetype. Navnet betyder «køler». Psykteret blev fyldt med vin, som så blev sat ned i et større kratér fyldt med koldt vand eller is til at køle vin ned med.

Typen er svampe formet, med en smal fod, bred, afrundet krop og en kort hals. 

Græske vasetyper
Kratér

Et kratér (, fra κεράννυμι, "at blande") er i græsk keramik et blandingskar til vand og vin. Under et symposion blev et kratér stillet midt i rummet. Karret er gerne så stort, at man kan øse vinen op i et mindre kar som en oinokhoe og derfra i gæsternes bægre. Kratérer er gerne rigt dekoreret på ydersiden og glaseret på indersiden. 

Der findes flere hovedtyper:

 Søjlekratér: Korinthisk form, som athenerne brugte. Ofte dekoreret med sortfigurmaleri. 
 Kalyxkratér: Antagelig lavet af Exekias omkring 525 f.Kr. 
 Volutkratér: Attisk form brugt gennem 300-tallet f.Kr.
 Klokkekratér: altid dekoreret med rødfigurmaleri.

Græske vasetyper
Pierre Morel

Perre Morel, (født 12. maj 1964), er en fransk filmfotograf og filminstruktør.

Karriär
Efter at Morel studerede på filmskole, debuterede han som kameraoperatør i Richard Berrys film L'Art (délicat) de la séduction fran 2000. Året efter fik han arbejde som filmfotograf og arbejdede med flera kendte instruktører, blandt andrr Louis Leterrier, Corey Yuen, Nancy Meyers, Alek Keshishian, Luc Besson og Phillip Atwell.

Under 2004 fik Morel sit gennembrud som instruktør, da han instruerede filmen District 13. 2008 fortsatte han med Taken og i 2010 instruerede han actiofilmen From Paris with Love.

Filmografi

Fotograf
 2002 - The Transporter
 2003 - Something's Gotta Give
 2005 - Unleashed
 2006 - Love and Other Disasters
 2006 - Arthur och Minimojerna
 2007 - War

Instruktør
 2004 - Banlieue 13
 2008 - Taken
 2010 - From Paris with Love

Eksterne henvisninger 
 

Filminstruktører fra Frankrig
Hotel Chevalier

Hotel Chevalier er en kortfilm som er skrevet af Wes Anderson, og udgivet i i 2007. I rollerne ses Jason Schwartzman og Natalie Portman. Filmen er en prolog til Andersons The Darjeeling Limited. Den 13 minutter lange film foregår på Hotel Chevalier før Schwartz's rollefigur Jack møder sine to ældre brødre i Indien.

Eksterne henvisninger 
 

Film fra 2007
Dramafilm fra USA
Franske film fra 2007
Regeringskrisen i Sverige 2014

Regeringskrisen i Sverige 2014 blev indledt den 2. december 2014, efter at Sverigedemokraterna havde meddelt afslag på at ville stemme for Alliansens budgetforslag. En sådan afstemning førte til at regeringens budget ikke blev vedtaget den 3. december. Derfor måtte statsminister Stefan Löfven forklare, at regeringen havde til hensigt hvis ikke spørgsmålet var afklaret den 29. december at udskrive valg til afholdelse den 22 marts 2015. Den 27. december mødtes dog regeringen og oppositionspartierne i Alliansen og lavede en aftale, i henhold til hvilken parterne lovede at gøre det lettere for mindretalsregeringer at komme igennem med sit budget i rigsdagen. I mellemtiden meddelte statsministeren derfor, at regeringen ikke havde til hensigt at udskrive ekstraordinært valg. Det blev aflyst ved en pressekonference den 27. december 2014.

Dette var den første regeringskrise i Sverige, efter Carlssons regering afgang i 1990. I begyndelsen af december annonceredes det yderligere at valget ville have været det første ekstraordinære valg efter ekstravalget i 1958, efter ATP meningsmåling. At et budgetforslag er blevet stemt ned i sin helhed i Sveriges parlamentet er aldrig sket før i moderne tid.

Se også 
 Forretningsministerium

Referencer 

Sveriges politik
Politik i 2014